ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ru ky ru ky ky ky ky ky ky ky ky ky ky ru ky ru ky ru ky ru ky ru ky ky ru ky ky ky ru ky ky ky ru ky ru ru ru ky ru ru ky ky bg ky ru ky ru ky ru ky ru ky ru ky ru ky ru
"Айат пресс", 18.06.09 - 2-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Казак баурдастарыбыз кең пейилдик кылып атабы же да башка саясат жатабы, айтор рахмат айткандан бөлөк аргабыз жок. Эми Астанада Манас баатырдын айкели орнотулуп, шаардын эки көчөсүнө улуу жазуучубуз Чыңгыз Айтматов менен төкмө акын Эстебес Турсуналиевдин ысымдарын ыйгармакчы болушту. Баракелде, баурдастар, эки залкарга биз деле эки шаардын атын ыйгарып койсок жарашмак эле да. Балким, кыргыз бийлиги да терең ойлоноор...
Ал аңгыча Сибир чөлкөмүндө жашаган кыргыздар да тим турбай Иркутск шаарындагы бир көчөгө Токтогул Сатылгановдун ысмын ыйгаруу керек деген ойун айтып чыгышты. Ал аткарылабы, жокпу күтүү зарыл.
Андижандагы жардыруулар, Өзбекстан-Кыргызстан чек араларынын ортосундагы айрым ызы-чуулар биздин ИИМ башчысын да кабатырга салды. Бишкектин салкын абасында, жаратылыш койнунда өткөн ИИМдин атайын бөлүктөрүнүн машыгуусунда Молдомуса Конгантиев Кыргызстан үчүн азыр терроризм эң коркунучтуу күч экенин баса белгилеп, укук коргоочуларды ар кандай кырдаалдарга дайым даяр болушун өтүндү. Ооба, ички душмандан да сырткы душман өтө коркунучтуу, өзгөчө террорист деген акмактар териңди тескери сыйрыры турулуу иш.
Бишкекте газды каалагандай пайдаланып, бирок акысын төлөбөй аткандарга чара колдонуу практикалана баштады. 4-июндан тарта газ үчүн карызы барларга газ берилбейт, түтүкчөлөрү буулат. 800 сом карызың болсо эле өлгөнүң, көгүлтүр отсуз каласың. Учурда 329 абонент өчүрүлдү, карызына моюн толгогондор тил албаса бул цифра дагы көбөйүшү мүмкүн.
Ушул эле ыкманы эми энергетиктер да колдонмокчу болушууда. Жарык үчүн карыздар болсоң, үйүңдө шыпка чыйт түкүрүп, чырак жагып отура бергениң оң. Жарыкты өчүрүп кайра кошкону үчүн 400 сомдон ашуун акча да төлөйсүң. Ошондуктан карызсыз күн көрсөк жакшы болчудай.
Элибиз эки жүздүү. Ал бүгүн эле эмес, Манас хан болуп тургандан ушу күнгө чейин. Менимче, кыргыздын дээрлик көпчүлүгү Манас эмес, Абыке-Көбөштүн тукумунан тарагандар болсо керек. Болбосо мынча жалган баатыр мүнөз көрүнүп, массалык кошоматчылыгыбыз өөрчүбөй эле. Кенен ой чабыт жүгүртүп, соңку тарыхындагы шыйпаңдаган улуттук мүнөзүн баяндап отурсак, гезит бети түтпөс. Кепти элибиздин эки жүздүүлүгүнөн баштаган себебим, качан болбосун башына сыноо түшкөн мезгилде кыргызда өздөн чыккан жаттар көп болгон. Айталы: бүгүн да бийлик курчоосунда жүргөндөр менен оппозиция жээгинде чүмбөтү барларды четинен табасың. Күч кайсы тарапта болсо, оомалар ошол жакта. Дээрлик көпчүлүгү азчылыкка келгенде акылдуу, көпчүлүккө келгенде оома. Алардын "көпчүлүктүн пикири ушундай болуп атат" деген ориентири бар. Биздин элдин шору - азчылыкты түзгөн абийрдүү чөйрөдөн чукак. Азчылык дегенибиз - интеллигенция эмес, интеллектуалдар. Кежигесине кылыч такалып турса, чындыктан кайтпас кыргызды таппайсың. Кыргыз үчүн жан, бийлик, байлык абыдан таттуу. Ошонүчүн чындыкка башын сайып диссидент болгон бири жок. Болбосо башка элдин чындык үчүн канжыгага башын байлап курман болгондорунда жан таттуу эмес бекен. Дегеле адамдын
барысында эле жан таттуу. Же башка элдин чындык үчүн чыркырап кордолгон инсандарында үйбүлө, байлык жок дейсиңби? Бар. Бизден алардын айырмасы - баалуулук жөнүндөгү түшүнүктөр гана бийик жана ыйык. Чындык биздин эл үчүн ыйык эмес, ал чоң коркунуч сыяктуу. Бизде саясый куугунга кабылып же темир торго камалгандар чындык үчүн эмес, керт башынын кызыкчылыгынан чыгалбай жабырлангандар. Мактанганыбыз - дүйнөдөгү баатыр элдин тукумубуз. А кыргыз кимди баатыр кылып келген? Ууруларды. Бүгүн да ууру кылгандар менен эки жүздүүлөр элдик баатыр, элдик патриот, эл үчүн жаралган азаматтар. Болгону биздин элдин бетинде баатыр, жоокер элдин тукумунан тараганбыз деген гана жалган чүмбөтү бар. Эгер элибиз ушул жолку президенттик шайлоодо өз добушун коргоюн деп арына, намысына келип өзгөрүүнү каалабаса, бүгүнкү бийлик менен алдыга барам дегенден кыргыз көчү оңолбойт. Биз анда жаратылыш кен байлык жана адам ресурсун да пайдалана албайбыз. Билимдүү, идиректүү деген уул-кыздарыбыз четөлкөгө чыга качканын койбойт. Анда Кыргызстанда жалаң пулуң болсо кулуңмун дегендердин ити чөп жеп, эл жерине чыккынчылар гана бийликти курчоолойт. Элибиз баатыр болсо, Үзөңгү-Куушту койдум, тарыхый мааниси зор Каркыра жайлоосуна келгенде башын көтөрүп мекенин коргоого мынча кайдыгерлик кылбайт эле го. Баш көтөрмөк түгүл коомдук пикир жаратып, талаш-тартыш, калыс кеп айтканга жарабаган эл Каркыра жайлоосу үчүн маселенин чоо-жайын талкуулоого Түпкө барган оппозиция таламын талашканга да жарабады. А быйыл аймактык курултай өткөрүүгө Көл калаасына аттанган оппозицияны Балыкчыдан кармап мыйзамсыз кордолгонуна балыктай ооз ачпаган элде кайсы баатырдык мүнөз бар дейсиң, кыргыз! Элибиз баатыр мүнөз болсо, өзүн өзү билген адилетсиз бийликке укугун мынчалык тебелетпейт эле го. Элибиз баатыр болсо, эгемендикке жеттик деген 18 жылдан берки Кумтөр алтынынын убайын өзү көрөт эле го. Элибиз баатыр болсо, бөлөк элдин астанасын сагаалап кул болбойт эле го. Айтор, биз кайсы улуттук сапатыбызбы пафос кылып жүрөбүз, ойлондук беле!? Кыргызстандагы азыркыдай адилетсиз бийликтин орношуна ириде эл өзү күнөөлүү. Эгер 2007-жылы көзбоемочулук менен жасалган элдик референдум, парламенттик шайлоого эл өз пикирин жабыла билдиргенде - азыркы бийликти мынчалык алакачтырбай, тизгиндеп коймок. Эми бу жолу президенттик шайлоодо эл өз добушун коргогонго жарабаса, бийлик төбөлдөрү да мындан ары эл менен эсептешкенин таптакыр коет. Галстукчан Кокон хандыгы элине тезек тердиртмек түгүл, өз богун өзүнө мыкчытат. Ансыз да мыкчып отурабыз...
Бийлик азыр оппозицияны топташтай чачыратып ойноп атса, президенттик шайлоодон кийин элдин өзүн топташка айландырат.
Жогоруда элдин сапаты жөнүндө кеп кылган себебим, эл кандай болсо анын бийлиги да, оппозициясы да ошол. Андыктан оппозиция алсыз болуп атат дегенибиз - барып-келип эле элдин өзүнөн. Кыргыз оппозициясы адилетсиз Бакиев бийлиги менен күрөшүүгө мындан артык дагы кандай аракет көрүшү керек? Өлкөнүн келечек айкындыгы үчүн башын канжыгага байлап, мамлекеттик машинага каршылык билдирсе, аны эл колдобосо, четинен камалып, арбир экинчи оппозиционер саясый кысымга алынып алсыздандырылганына эл арачы боло албаса, бизде кайдагы күчтүү оппозиция калыптанат?! Ооба, мен таптакыр эле оппозициянын жактоочусу эмесмин. Бирок күчтүү оппозициянын калыптануусуна ачуу чындык айтууга да даярмын. Мен деле буга чейин оппозицияны боктогондордон четте калган эмесмин. Учурда оппозициянын бир чоң кемчилиги бар, ал - колунда акчасы жок. Бирок бул да жакшы. Жакшы дегеним, эл акча же бийлиги бар саясый топ, саясый күчтөрдү ээрчибей, идеяны ээрчүүгө калыптанышы керек. Бизде ансыз өз алдыбызча мамлекет куруу түшүнүгү калыптанбайт. Кандай болбосун биз азыр Бириккен элдик кыймылдын күчү менен өлкөдөгү чоң кара таштай Бакиев бийлигин ордунан козгоп, мамлекеттик түзүлүштү жолго салууга тийишпиз. Көпчүлүккө белгилүү БЭКтин учурдагы дагы бир чоң кемчилиги - арасында түрдүү көзкараштагы саясатчылар менен, түрдүү багыттагы саясый партия, уюм жана кыймылдардан турганында. Бирок мунун эң жакшы жагы - курама темир курч болорун эстен чыгарбашыбыз керек. Булардын арасынан эртең сөзсүз ачакей көзкараш, түрдүүчө көзкараштардын келишкис талашы пайда болот, бул да жаман эмес. Демек, ал болочок бийликтин жаңы багыттагы оппозициясы болуп кала берет. Саясаттын арабасы ансыз ордунан жылбайт. Тарых дөңгөлөгү эзелтен ушундай тегеренип келген.
кыргыз тилиндеги гезит "Айат пресс"
email • архив • редакция
Бакыт БЕШИМОВ, ЖКнын КСДП фракциясынын лидери, БЭКтин президенттик шайлоо штабынын жетекчиси:
"Азыркы бийликти четөлкөлүктөрдүн Кыргызстанда орнотулган бийлиги деп аташыбыз керек"
"Атамбаев эмнени гана көргөн жок…"
"Калмактар түндүгүңөрдү аялыңар, түнүңөрдү катыныңар көтөрүп калсын деп каргаган"
Борбордук аянтка орнотулган кыргыз душмандарынын эстеликтерине эмне кебиңиз бар?
"Майыппы, оорукчанбы бапестеп багышат экен"
"Жаз болсо жерди унутпа, бак консо элди унутпа" деген туурабы?
Айтылып, жазылып бүтпөс Айтматов
Бешиктеги баланын бек болоорун ким билет?
Бириксек - колдон келет!
Ох, жырга-аал, кум ысык экен!